stanford-oval/wikipedia huggingface dataset:
אילנה צור
קורות חיים

צור נולדה כמגדה שרה שפירא ב-2 באפריל 1924 בכפר סטרסקה (Strajske) בסלובקיה, כבת בכורה להוריה אטל ויצחק שפירא. בילדותה עברה עם הוריה לעיר פרשוב (Prešov), שם נולדו אחיה אוטו (לימים עו"ד גיורא עמיר) ופאבל (לימים היזם פול עמיר).
עלתה לארץ ישראל באפריל 1940 במסגרת עליית הנוער עם תנועת השומר הצעיר. בישראל התחנכה בחוות הלימוד תלפיות, ירושלים, בהנהלתה של רחל ינאית בן-צבי. עם סיום לימודיה בחוות הלימוד עברה להכשרה בקיבוצים עין החורש וגן שמואל. מטעם ההכשרה נשלחה צור להדריך בתנועת השומר הצעיר בקן רמתיים ובקן חיפה.
בשנת 1946 הצטרפה לקיבוץ "אילת" (לימים קיבוץ שובל) שנוסד באותה עת בנתניה. קיבוץ אילת עלה על הקרקע בביר זבאללה במסגרת 11 הנקודות בנגב, וקיבל את השם "שובל".
צור הצטרפה לקבוצה שישבה בשובל בשנת 1947. בשנת 1948 התגייסה לפלמ"ח ושירתה במסגרת חטיבת הנגב במשלט תל אל חאסי, אל מול צבא מצרים הנצור בכיס פאלוג'ה. באותה השנה נישאה למי שהיה מפקדה, יוסי צור (1925-2011), יליד 1925 בדורטמונד שבגרמניה, אף הוא מראשוני קיבוץ שובל.

בקיבוץ שובל הקימה צור את ענף המשתלה, שהייתה המשתלה הראשונה בנגב, והפעילה אותו עם צוות שתלניות עד שנת 1959. במסגרת עבודתן במשתלה ביצעו צור והצוות אינטרודוקציה של זני עצי פרי שלא גודלו עד אז בארץ באופן מסחרי, ביניהם שזיף אירופי ("שגיב") ומשמש מזן "פאר רעננה", ועוד.
בשנת 1959, על רקע רצונה ללמוד, סיימה צור את חברותה בקיבוץ שובל אך הוסיפה להתגורר בו כאשת חבר וכאם לילדיה בקיבוץ.
קורות חיים > השכלה ועבודה

צור הייתה בוגרת סמינר ערב למורי חקלאות וטבע ע"ש שיין בפתח תקווה, בוגרת ומוסמכת הפקולטה לחקלאות ברחובות, בוגרת מכון אדלר בייעוץ חינוכי ודוקטורט להוראת מדעים של האוניברסיטה העברית בירושלים (1980). את תאריה האקדמיים עשתה צור במקביל לעבודתה. בין השנים 1960–1962, במקביל ללימודיה בסמינר שיין עבדה צור כמורה לחקלאות בבתי הספר "ניצנים" ברמת גן ו"הגליל" בשכונת התקווה. לאחר מכן חזרה צור לנגב ולימדה חקלאות בחווה לחינוך חקלאי בבאר שבע ובמרכזייה הפדגוגית ב"בית יציב". בהמשך שימשה צור כיועצת חינוכית בבית הספר "בארי" ולימדה במכינה לסמינר למורים בבאר שבע. בהמשך לימדה צור במדרשה למורים וגננות ובמדרשה לחינוך גופני בבאר שבע (לימים מכללת קיי). במהלך שנות לימודיה בסמינרים פיתחה צור את גישתה ושיטתה החינוכית, ששימשה בסיס לעבודת הדוקטורט שלה.
את עבודת הדוקטורט שלה, "גוף האדם והבנתו בגישה הוליסטית" פרסמה צור גם כספר "הכרת האדם והבנתו בגישה ההוליסטית" בהוצאת המרכז הישראלי להוראת המדעים של האוניברסיטה העברית, הראשון מבין שבעת ספריה.
למדה נטורופתיה כתלמידה אקסטרנית, נבחנה בקולג' אנגלו-אמריקאי לנטורופתיה בלונדון וזכתה שם  לתואר דוקטור בנטורופתיה.
הגישה והשיטה ההוליסטית (הגישה - הפילוסופיה, המהות; השיטה - הטכניקה)

עם השנים, פיתחה צור שיטה ייחודית להוראת גוף האדם והבנתו בגישה הוליסטית. השיטה והגישה שמאחוריה השפיעו על השקפת עולמה והושפעו ממנה, הן בנושאי בריאות והן בנושאים מדיניים-אקטואליים. לנושאים אלו נתנה צור ביטוי בהרצאותיה בפני קהל, בשידוריה ברדיו ובבלוגים שלה באינטרנט.
גישתה הדידקטית של צור התמקדה בתופעות מחיי היום-יום הרלוונטיות לתלמידים, כציר שסביבו נסוב הלימוד וממנו נבנה הרקע המדעי. לצורך כך פותחו 12 כלי החשיבה המרכיבים את השיטה ההוליסטית. שיטה זאת באה ליצור עניין ורלוונטיות בחומר הנלמד. זאת כנגד השיטות המקובלות, הליניאריות, שבהן עוברים בצורה מסודרת מתא לרקמה לאיבר, ומערכת אחרי מערכת.
תפיסת העולם ההוליסטית של צור הדגישה 4 פנים לשלמות המשתקפים בכל תופעה אנושית: שלמות גוף-נפש-רוח, שלמות של שילוב כל המערכות בגופנו בכל תופעה מתופעות החיים, שלמות הפרט, התנהגותו ותגובותיו עם סביבתו המשמעותית (עדה, עם, משפחה, שכבת גיל, מגדר), ושלמות של ניסיון העבר עם ההווה ועם ציפיותינו מעצמנו בעתיד.
הגישה והשיטה ההוליסטית (הגישה - הפילוסופיה, המהות; השיטה - הטכניקה) > השקפתה בנושאי בריאות

צור גרסה שהאדם הוא האחראי האולטימטיבי לבריאותו. כדי להבטיח ולשפר את בריאותו על כל אדם להכיר וללמוד את עצמו ואת 4 הפנים לשלמותו, ולאמץ כללי התנהגות פשוטים יומיומיים הקשורים בהרגלים ב-5 תחומים: הרגלי אכילה ושתייה, הרגלי נשימה, הרגלי שמירה על טמפרטורת גוף, הרגלי יציבה ותנועה.
צור נפטרה בפברואר 2019. הותירה אחריה שלושה בנים ונכדים.
ספרים שכתבה

הכרת האדם והבנתו בגישה ההוליסטית, הוצאת האוניברסיטה העברית, המרכז להוראת המדעים, 1983
חינוך מיני וחינוך לחיי משפחה, הוצאת עמנואל גיל, 1984. וכן הוצאת מכון וינגייט לחינוך גופני ולספורט והוצאת שלגי, 1988
בריאות בכיף בכל, הוצאת הוצאה ביתית, שרה בץ
שיר לשריר - הוצאת הוצאה ביתית, שרה בץ.
מיני פתולוגיה במיני פתוס הוליסטי - הוצאת המחברת.
כמו, אבל קצת אחרת - הוצאת המחברת
הרהורי כפירה - הוצאת המחברת, 2012
לקריאה נוספת

ארנון לפיד: חיה בשמאל, חושבת בימין, הקיבוץ, 16.11.2007
ארנון לפיד: הסופרת מהקיבוץ בת 90 - "לא חוגגת" (אורכב 17.11.2015 בארכיון Wayback Machine)
קיבוץ שובל: דף הנצחה ליוסי צור
ערוץ 7 - בריאות בכיף, ד"ר אילנה צור
ד"ר אילנה צור - החזון של הגישה ההוליסטית, סרטון  באתר יוטיוב
ד"ר אילנה צור - מערכת העיכול - מבנה, תפקידים ובעיות מוכרות - מתוך אתר טבע לייף
ריפוי גני

ריפוי גני - החדרת וקטור גנטי לתוך התא תוך שימוש באדנווירוס כנושא הווקטור
ריפוי גני (באנגלית: Gene therapy) הוא החדרת גן לתוך תאים או רקמות של חולה על מנת לרפאו. התקווה העיקרית לגבי טיפול גני היא היכולת התאורטית שלו לרפא מחלות תורשתיות, שקשה לטפל בהן בכלים הרפואיים הקיימים כיום. המטרה הבסיסית של ריפוי גני היא להוסיף אלל תקין על מנת שיפצה על אללים פגומים, שעברו מוטציה שפגעה בתפקודם או עברו בתורשה מההורים. בחלק ניכר מן המחלות התורשתיות נוכחות שני עותקים פגומים של גן בודד פוגעת בתפקודו והיא הגורם היחיד למחלה. מטרת הריפוי הגני היא לרפא את החולה באמצעות החדרת עותק תקין של הגן לכרומוזום או לחלופין לשחלף את המקטע הפגום עם מקטע תקין.
ריפוי גני הוא תחום חדש ברפואה ונרשמו בו הצלחות חשובות בד בבד עם כישלונות. צורת ריפוי חדשה נוספת, ריפוי אנטיסנס, קשורה לריפוי גנטי, אך אינה נכללת בו.[דרושה הבהרה] חיסון DNA הוא טיפול חיסוני עתידני שהותנע אף הוא בזכות הכשלונות הראשוניים בריפוי גני.
עד תחילת 2007 התבצעו למעלה מאלף מחקרים בריפוי גני, רובם בארצות הברית. שישה מחקרים מסוג זה נעשו בישראל.
ב-2012 נטען כי Glybera, טיפול לחוסר באנזים ליפאז כתוצאה ממוטציה בגן המקודד לאנזים זה, הוא הטיפול הגני הראשון שאושר לשימוש קליני באירופה ובארצות הברית. עם זאת, לפי חברת התרופות נוברטיס וה-BBC, שיטת הריפוי שהמציא פרופ' קארל ג'ון, HIV נגד לוקמיה, שאושרה ב-30 באוגוסט 2017 היא הריפוי הגני הראשון שאישר מנהל המזון והתרופות האמריקאי.
יש הטוענים כי התרופה לוקסטורנה היא הטיפול הגנטי הראשון שאישר מנהל ה-FDA, לריפוי המחלה רטיניטיס פיגמנטוזה (גן RPE65(אנ')) ולמחלה תסמונת לבר (אנ'). .
כיוונים ראשוניים של ריפוי גני

בשנות ה-80, התפתחות הביולוגיה המולקולרית הביאה לשיטות יעילות לריצוף ולשכפול גנים. התפתחות זו הובילה לרעיונות של החדרת גנים אנושיים לתוך תאי מיקרואורגניזמים, על-מנת לסנתז בהם חלבונים הנעדרים במחלות גנטיות שונות, כדוגמת חלבון האינסולין במחלת הסוכרת. לאחר סינתזה של החלבון בחיידק התקווה הייתה שניתן יהיה להזריק חלבון זה לאדם חולה ולרפאו.
הדגש בניסיונות אלה הושם מראשיתם על מחלות נוספות שידוע שנובעות מפגם בגן בודד - סיסטיק פיברוזיס, המופיליה, ניוון שרירים ואנמיה חרמשית. הבעיה העיקרית הייתה בכך שבניגוד להחדרות של מקטעי DNA קצרים, אותם ניתן לבצע בצורה יחסית יעילה לחיידק באמצעות פלזמידים, מדענים לא יכלו להחדיר מקטעים ארוכים יותר. כיום עוסק הריפוי הגני יותר בניסיונות להחדיר גנים לתוך תאי אדם, בעיקר תוך שימוש בוירוסים בלתי מזיקים.
התרופה הראשונה שמבוססת על עיקרון זה אושרה בסין בשנת 2003. החברה הישראלית וסקולר ביוג'ניקס בשנת 2019 נמצאת בשלב השלישי לקראת קבלת אישור בארצות הברית של תרופה שפיתחה.
סוגי ריפוי גני

ברמה התאורטית ניתן לבצע טרנספורמציה גנטית לתאים סומטיים או לקו גזע (Germline) (כגון תאי זרע או ביציות). כל נסיוניות הריפוי הגני עד היום התמקדו בתאים סומטיים ונושא הנדסת תאי גזע נשאר שנוי במחלוקת בשל ההבטים האתיים הקשים הכרוכים בו. על מנת לבצע טרנספורמציה לתא סומטי יש לדאוג לכך שהוקטור הגנטי יוחדר לתא ולאחר מכן יעבור שחלוף (רקומבינציה) ויכנס לתוך אחד הכרומוזומים בתא.
סוגי ריפוי גני > Ex vivo

בשיטה זו תאי המטרה מוצאים מהגוף, עוברים טרנספורמציה מחוצה לו, ולאחר מכן מוחדרים חזרה. הניסיונות הראשונים לריפוי גנים בשיטה זו נעשו ב-1990, במטרה לטפל בילדים עם כשל חיסוני נורש ובמבוגרים עם אחוזי כולסטרול גבוהים בסרום. שיטת Ex vivo יעילה בעיקר כאשר התאים המיועדים לטיפול ניתנים להוצאה מהגוף בקלות יחסית, כמו בתאי דם ותאי כבד.
סוגי ריפוי גני > In vivo

בשיטה זו הווקטורים מוחדרים ישירות אל תאי המטרה בעודם בתוך הגוף. המשימה במקרה זה היא קשה בהרבה - על הווקטורים המוחדרים להגיע למספר מרבי של תאי מטרה ללא היחשפות למערכת החיסון של הגוף. התקווה העיקרית בטיפולים מסוג זה היא בכיוונים של טיפול ויראלי. הווירוסים הם גופיפים קטנים שבטבע כל קיומם סובב סביב החדרת חומצת גרעין (DNA או RNA) אל תוך התא. במהלך מיליוני שנות אבולוציה הווירוסים שיכללו את יכולות החדירה שלהם לתא ואת יכולות שילוב החומר הגנטי שלהם אל תוך הכרומוזומים של התא המארח. המועמדים העיקריים להוות נשאי מידע גנטי בריפוי גני הם האדנווירוסים (adenoviruses) והרטרווירוסים (retroviruses). הווירוסים שנמצאים בשימוש עברו מספר שינויים וסולקו מהם הגנים שעשויים לפגוע בתאים בריאים.
הרטרווירוסים הם נגיפים מבוססי RNA, המיוחדים ביכולתם להפוך RNA ל-DNA באמצעות שעתוק לאחור (retrotranscription) באמצעות האנזים רוורס טרנסקריפטאז, ולשלב את ה-DNA בתוך כרומוזום התא המארח. אם המדענים יצליחו לשלב את הגן המרפא בכרומוזום, הגן יוכל לעבור לדורות הבאים של התא הסומטי לאחר המיטוזה. חברת התרופות הצרפתית RPR Gencell השתמשה ברטרווירוסים לטיפול בחולי סרטן ריאות. אחרי הזרקה של p53 - גן המדכא גידולים לרקמות חולות - נרשמה עצירה בגידול והוא פורק על ידי הגוף.
האדנווירוסים הם נגיפים מבוססי DNA, גדולים יותר, ועל כן מסוגלים לשאת יותר חומר גנטי.
בפני הטיפול הוויראלי עומדות מספר בעיות קשות:
התמודדות עם מערכת החיסון - ברגע שהנגיפים מזוהים על ידי מערכת החיסון בזרם הדם, נוגדנים נקשרים אל מעטפת הווירוסים ובסופו של דבר גורמים לפירוקם באמצעות לויקוציטים.
חוסר היכולת לנבא או לשלוט על המיקום בתוך כרומוזום בתא המטרה שאליו יוכנס החומר הגנטי שמועבר על ידי הווירוס. אם הגן החדש יכנס לתוך מקטע מקודד של גן קיים הוא יכול לפגוע בתפקודו ולהסב נזק כבד לתא. אם, לעומת זאת, הווירוס יכנס לתוך אינטרון של גן קיים או בין גנים, ייתכן שלא יתבטא כלל ולא יוכל לעזור לחולה. מענה אפשרי לבעיה זו הוא הוספת כרומוזום מלאכותי לתא שיכיל את הגנים המוחדרים.
נושאים אתיים בריפוי גני

בכל הנוגע לבטיחות האתית של ריפוי גני, מחסום וייסמן הוא כלל האצבע בחשיבה הנוכחית. המחסום הוא העיקרון שמידע גני זורם מהגנים בתאי המין אל התאים הסומטיים, אך לעולם לא בכיוון ההפוך. כך הריפוי הגני אינו יכול להשפיע על הגנטיקה של האוכלוסייה. אולם, יש עדויות שקיימים מקרים מסוימים שבהם המחסום עשוי להישבר.
ראו גם

HIV נגד לוקמיה
Adeno-associated virus
הערות שוליים

↑
↑  ג'יימס גלאגר, "First cancer 'living drug' gets go-ahead", באתר BBC,‏ 30 באוגוסט 2017
↑  שלושת מקבלי פרס נוברטיס לאימונולוגיה קלינית ל-2016, זליג אשחר, סטיבן רוזנברג וקרל ג'ון, באתר נוברטיס, 15 באוגוסט 2016
↑  "Luxturna- voretigene neparvovec-rzyl kit". DailyMed. 4 בדצמבר 2019. נבדק ב-14 באוגוסט 2020. {{cite web}}:  (עזרה)
↑  "First Gene Therapy For Inherited Disease Gets FDA Approval". NPR. 19 בדצמבר 2017. {{cite web}}:  (עזרה)
| --- | --- |
בקרת זהויות :  NLI: 987007562798105171  GND: 4296957-8  LCCN: sh85053738  NDL: 00925603  NKC: ph120497
פשע בישראל

הפשיעה בישראל מתוארת להלן בחלוקה לקטגוריות אחדות: עבירות סדר ציבורי, עבירות כלפי רכוש, עבירות נגד גוף, עבירות ביטחון, עבירות מירמה, עבירות כלפי מוסר, עבירות מין, עבירות תנועה ועבירות נגד אדם. וגם עבירות עבירות הקשורות להליך משפטי כמו עדות שקר, ביזוי בית המשפט, אלימות בזמן הפרת סדר, כליאת שווא ושותפות לפשע(אנ') שגם מהוות עבירות פליליות על פי חוק העונשין הישראלי.
מניעת פשיעה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
משטרת ישראל פועלת מתוקף שלום הציבור, חוק סמכויות לשם שמירה על ביטחון הציבור, והפרדת הרשויות. במטרה לשמור על שלום הציבור, הביטחון הלאומי, והפרדת הרשויות תוך שמירה על אבטחה אזרחית וצמצום עלות הפשיעה. בישראל קיימים מגוון של מסלולי מניעת פשיעה. החל מביקורי שוטרים בבתי הספר ושיח על מניעת פשיעה והשלכות הפשיעה על העתיד, ועד מסלולי שיקום לאלו שכבר פשעו.
עבירות ביטחוניות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בשב"כ ובמשטרה קיימים אגפים האחראים על עבירות ביטחוניות וסיכול ריגול, מניעה ואיתור עבירות ביטחון מידע ומעבר על צנזורה. כמו מניעה וטיפול בפעולות ריגול מחוץ ובתוך שטחי מדינת ישראל. בין העבירות הביטחונית נמנות פגיעה בביטחון לאומי, סיוע לאויב במלחמה, ריגול, בגידה, מעילה בתפקיד(אנ'), ועבירות ביטחון מידע וצנזורה.
עבירות ביטחוניות > טרור

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הלחימה בטרור היא חלק מביטחון פנים אך גם החוץ של מדינת ישראל. בין מאמצי הלחימה בטרור נמנים: סיכול: מימון טרור, טרור יהודי בישראל, טרור ערבי בישראל, פשעים נגד האנושות, סיוע לאויב במלחמה, ושמירה על החוק למניעת פגיעה במדינת ישראל באמצעות חרם. לרבות שיתוף פעולה מול אינטרפול בעניינים אלו.
בישראל קיימים ריבוי גופים העוסקים במניעה, סיכול ושמירה על הסדר הציבורי מפני טרור, מבפנים ומבחוץ.
עבירות תקיפה וגוף

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
המשטרה עוסקת בטיפול בפניות בנושאי עבירות גוף כמו אונס, תקיפה, הטרדה, אלימות, אלימות במשפחה, אלימות במשפחה, חטיפה, איום (הפחדה) (חוק מניעת הטרדה מאיימת), אלימות מינית. עם עליה בתקופת הקורונה. ואף אונס ושימוש בסם אונס. עבירות תקיפה כוללות עבירות בהם נעשה שימוש באלימות פיזית כלפי אדם אחר, עבירות מין, שוד, תקיפת עובדי ציבור, איומים ועוד.
בשנת 2023 בתיקים הנוגעים לתקיפה (כולל של עובדי ציבור) אירע זינוק של 17% ליותר מ-60 אלף בעבירות תקיפה על פי נתוני הלשכה המרכזית לסטטיסטיקה חלה עלייה בשיעורי ההיפגעות החל משנת 2020. בשנת 2023 הייתה קפיצה חדה בשיעור ההיפגעות מעבירות אלימות שהיה הגבוה ביותר מזה עשור. למרות הגידול בשיעור ההיפגעות בעבירות פרט, רוב הנפגעים לא דיווחו על הפגיעה למשטרה. שיעור הדיווח למשטרה הנמוך ביותר בעשור האחרון היה בשנת 2023.
עבירות תקיפה וגוף > רצח

רצח יכול לקרות כחלק מאלימות במשפחה (רצח נשים בישראל) או כהתאבדות. במקרי ארגוני פשע הוא מגיע לאחר איום ברצח ולרוב מבוצע על יד רוצח שכיר, בהתנקשות או סיכול ממוקד.
בשנת 1975 נפתחו בישראל 44 תיקי רצח ובשנת 1980 נפתחו 80 תיקים. בשנת 1994 עמד מספר התיקים על 114.
בשנת 2019 היו בישראל 1.56 מקרי רצח ל-100,000 נפש, ובשנת 2023 היו 3.04 מקרים ל-100,000 נפש. בשנת 2023 הייתה עליה של 50.8% בכמות מקרי הרצח לעומת שנת 2022. במספר מקרי הרצח הייתה עליה מ-147 מקרי רצח בשנת 2022 ל-299 מקרים ב-2023. בשנים 2018–2022 התרחשו 690 אירועי רצח, בהם נרצחו 731 קורבנות. כ-70% מהנרצחים הם ערבים.
בין שנת 2011 ל-2022 הייתה ירידה עקבית במספר מקרי הרצח בקרב יהודים – כ-60% במצטבר. בשנת 2016 היו בחברה היהודית והנלווים אליה 46 מקרי רצח ובשנת 2022 היו 38 מקרי רצח. בשנת 2023 הייתה עליה ברציחות בחברה היהודית ב-2023 נרצחו בישראל 53 יהודים ו-5 זרים וב-2024 נרצחו בישראל 44 יהודים ו–11 זרים. העלייה בשנת 2023 הביאה את שיעור הנרצחים חזרה לשיעור שהיה בשנים 2013-2014.
בקרב הערבים המגמות שונות – החל מ-2016 ניכרת עלייה במספר מקרי הרצח ומשנת 2018 עד 2023 יש זינוק של פי 2.8 מקרי רצח. משנת 2015 הייתה מגמת העלייה קבועה מלבד שנת 2022 בה חלה ירידה במספר הרציחות בשנת 2023 חלה עליה של 53.2% במקרי הרצח בחברה הערבית (עליה מ-109 מקרי רצח ל-233 מקרים). ממקרי הרצח בחברה הערבית פוענחו בשנים 2023–2024 כ-15% מהמקרים.
בשנים 2018–2022 נרצחו 126 נשים בנות 13 ומעלה שהיו כ-17% מכלל קורבנות הרצח באותה תקופה.בשנת 2024 מספר הנשים שנרצחו היה הגבוה ביותר מאז קום המדינה – 36 נשים. בשנת 2023 נרצחו 33 נשים, מספר הרציחות הגבוה ביותר עד לאותה שנה. בשנת 2022 נרצחו 22 נשים.
היו שטענו שהירידה במספר הרציחות בחברה הערבית בשנת 2022 הייתה בהשפעת הקמת תוכנית "מסלול בטוח" שפעלה עד סוף שנת 2022.
עבירות תקיפה וגוף > התעללות ופגיעה בחסרי ישע

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
התעללות ופגיעה בחסרי ישע לרוב מתייחסת להתעללות בילדים, התעללות בחוסים, חשיפה להזנחה והתעללות בגיל הרך בישראל, התעללות בקשישים, והתעללות בבעלי חיים.
בשנים 2006 וכן ב-2013 עלה לסדר היום הציבורי ולמוקד תשומת הלב הציבורית נושא ההתעללות בחסרי ישע, ובפרט קטינים ובמעונות יום.
יש מקרים של פגיעה בקטינים במדינת ישראל; החל מהטרדות מיניות וביצוע מעשים מגונים בתחבורה ציבורית בנוכחות קטינים, דרך פגיעה פיזית מכוונת בקשישים וקטינים, ואף רצח (ראו: רצח הודיה קדם, רצח אורון ירדן, רצח רוז פיזם, רצח שקד שלחוב, רצח רחל לוין, רצח תאיר ראדה).
עבירות תקיפה וגוף > עבירות מין

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בקטגוריות עבירת המין נכללות אלימות מינית, אונס, ניצול מיני, חטיפה, והטרדה מינית.
לפי נתוני איגוד מרכזי הסיוע לנפגעות ונפגעי תקיפה מינית בישראל על אלימות מינית בישראל אחת מאחת בישראל עוברות הטרדה מינית, אחת מ-5 עוברות אונס. כששיעור העוברים הטרדות מינית בגיל קטינות כפדופיליה כמעט זהה בין גברים לנשים.
פשעי שנאה וגזענות

תקריות גזעניות ופשעי שנאה הכוללים גם אלימות, ממשיכים להתרחש בין האוכלוסיות השונות המרכיבות את מדינת ישראל למרות חובות שוויון הזדמנויות במדינת ישראל. ובפרט כלפי מיעוטים בישראל. רוב פשעי השנאה בישראל נובעים מגזענות ומתבטאים באפליה, הסתה, בפשעי שנאה על רקע דתי.
לפי טענות של גורמים פלסטינים, בשנים 2005–2015 היו 11,000 התקפות על פלסטינים על ידי יהודים ביהודה ושומרון ובמזרח ירושלים, כולל פעולות תג מחיר. בשנים 2010–2015 נרצחו שלושה פלסטינים בהצתות. דווח על הצתות ורכוש ב-15 בתים, 20 מסגדים וארבע כנסיות. בארבעת החודשים הראשונים של 2018, היו 13 מקרים של פשעי שנאה שביצעו יהודים נגד פלסטינים. במקביל גם התקיימו גם פעולות טרור ערבי כנגד יהודים.
מקרה מיוחד של פשעי שנאה התרחש בספטמבר 2007, כשנעצרו 8 מחברי הארגון הנאו-נאצי פטרול 36 אשר עסקו בתקיפת חרדים, הומוסקסואלים ועולים מאתיופיה.
קיימים מחקרים המראים על קורלציה בין הרשעות וייחוס עדתי. בין אם כמשוא פנים בבית המשפט או נטייה עדתית.
עבירות רכוש

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
עבירות הרכוש הנפוצות ביותר הן: פריצה, שוד, גנבה, גנבת רכב, הסגת גבול (פלילי), הסגת גבול (אזרחי). קיימים גם שוד קברים, שוד ימי, ועבירה על חוק העתיקות.
מאז תחילת שנות ה-90 חלה עלייה בשיעור מעשי השוד בישראל. בשנים 1994–2001, שיעור מעשי השוד עלה מ-14.0 ל-30.6 מקרים לכל 100,000 תושבים. משנת 2013 עד שנת 2020 הייתה מגמת ירידה בעבירות רכוש בכלל ובגניבות רכב בפרט אך משנת 2020 חלה עליה במגמות אלה. בשנת 2023 הייתה עליה של עשרה אחוזים בעברות הרכוש לעומת שנת 2022 ונקבע בה שיא שלילי במספר עברות רכוש מ-2018 בעבירות רכוש נכללים גם הונאות ביטוח.
עבירות רכוש > גנבות רכב

בשנת 2017 נגנבו 12,176 רכבים, בשנת 2018 10,444 רכבים, בשנת 2019 9,981 רכבים, בשנת 2020 8,742 רכבים, בשנת 2021 12,256 רכבים, בשנת 2022 16,305 רכבים, בשנת 2023 19,760 רכבים ובשנת 2024 18,100 רכבים.
פשיעה כלכלית

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
פשע כלכלי יכול לבוא בצורות שונות כמו: מעילה, סחיטה, קבלת דבר במרמה, השתמטות ממס, חשבוניות פיקטיביות בישראל, הון שחור, הלבנת הון, שוק שחור, זיוף תעודות, הונאות אשראי(אנ'), הימורים וגנבת זהות.
משטרת ישראל מפעילה מערך לאיתור ניסיונות הלבנת הון והעברות לא מאושרות דרך הבנקים.
עבירות סמים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
סחר בסמים אינו חוקי לפי פקודת הסמים המסוכנים, בישראל התקיימה לגליזציה של סמים קלים לשימוש עצמי. אך משטרת ישראל עדין מקיימת מלחמה בסמים המובאים למטרות סחר רחבות היקף פנימי וחיצוני כאחד. כשמתקיימת רשת הברחת סמים קשים מחוץ לארץ לארץ, וייצור עצמאי של סמי פיצוציות וקנאביס; במעבדות סמים ביתיות.
בישראל לא קיים עונש מוות על סחר בסמים.
עבירות תנועה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
המשטרה עוסקת בטיפול בעבירות תנועה כמו מעברי הולכי רגל באור אדום, מהירות רכב, שימוש בסלולר בזמן נהיגה ועוד.
סייבר

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בין השנים 2017–2022 ירד מספר מקרי פשיעות הסייבר בישראל. למשטרת ישראל מענה להתקפות סייבר ופריצות מידע נגד ארגונים ממשלתיים ופרטיים כאחד; אך לא קיימים מענים בהתאם לזכות לפרטיות וחוק הגנת הפרטיות לאינדיבידואלים שחוו פגיעה שכזו.
פשיעה חקלאית

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
רוב מקרי הפשיעה בחקלאות היו בענייני גנבת צאן או בקר, או תנובה מזדמנת על ידי עוברי אורח.
סחר בבני אדם

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
היו מספר ענפי סחר בבני אדם לישראל, כחטיפה למטרות עבודה בזנות ולעבודה חקלאית.
סחר בבני אדם > מסתננים ושוהים בלתי חוקיים

| --- | --- |
 :  ראו גם – הסתננות מאפריקה לישראל
לישראל מסתננים עובדים זרים כשוהים בלתי חוקיים ללא אשרות עבודה ישראליות, כמו מעברי גבול ללא אישור ובניגוד לחוק הכניסה לישראל.
אוכלוסיות

מנהלת המכון הלטינו-אמריקאי של הוועד היהודי האמריקאי בוושינגטון די. סי. דינה סיגל ומספר קרימינולוגים נוספים טענו בספרם "Global Organized Crime" שנכון לשנת 2003, חלק משמעותי מהפשע בישראל (במיוחד פשעי רכוש) מבוצע על ידי תושבי הרשות הפלסטיניתאך נתונים עדכניים יותר של משטרת ישראל סותרים את טענתם.
אוכלוסיות > פשעי צווארון לבן

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
פשעי צווארון לבן לרוב מתייחס לעובדי ציבור ואקדמיה שלצורך קידום מאוויהם או עצמם משתמשים בתכסיסים ופעולות שחיתות כמו מעבר על דיני עבודה, דיני חוזים, דיני מכרזים, שוחד, טובות הנאה, מעילה, מרמה והפרת אמונים, סחיטה מינית ברשת, הטרדה מינית ואף סחיטה, במטרה לקדם את עצמם ורצונותיהם.
אוכלוסיות > עבריינות נוער

אלימות כלפי קטינים היא בעיה גם בישראל. בשנת 1999 תועדו כ-7,000 מקרים של פשעים נגד קטינים שכללו תקיפה פיזית (54%), הטרדה (37%) והתעללות פיזית חוזרת (9%). עם זאת, קטינים ישראלים אינם רק קורבנות הפשע אלא לעיתים גם המבצעים. אלימות של בני נוער בבתי ספר היא בעיה בישראל; המחקר הגדול הראשון על פשיעה של בני נוער במדינה של ט' הורוביץ ומ' אמיר ב-1981 הצביע על שלוש צורות אלימות עיקריות בבתי ספר בישראל: גניבה, פריצה, וונדליזם. מחקרים העלו שצעירים ערבים ישראלים אלימים יותר מיהודים. עובדה זו יוחסה להבדלים תרבותיים, חברתיים וכלכליים.
אוכלוסיות > פשע מאורגן

המאבק נגד הפשע המאורגן בישראל נעשה מתוקף חוק מאבק בארגוני פשיעה והמועדות הרבה לפשיעה חזורת. הפשע המאורגן בישראל גדל באופן דרמטי במדינה מאז שנות ה-90 והוא מתואר על ידי ה-BBC ומשטרת ישראל כפורח ביותר. קבוצות הפשע המאורגן הישראלי הרחיבו את פעילותן במדינות זרות כמו ארצות הברית, דרום אפריקה והולנד. לפי דו"ח משטרת ישראל, הפשע המאורגן עוסק בעיקר בסחר בסמים, סחר בנשים למטרת ניצול מיני מסחרי, הימורים אסורים, תחנות דלק פיראטיות וסחיטה (עבירה) ודרישה לפרוטקשן בענף הנדל"ן.
רוב ארגוני הפשיעה בישראל מעורבים בפשעי דרישות דמי חסות, אלימות, איומים, סחיטה (עבירה), נשיאת נשק ללא רישיון נשק.
אוכלוסיות > פשיעת שוטרים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
היו מספר מקרים של פשיעת שוטרים בעת תפקיד כאלימות שוטרים או לאחר סיום שירות כפרשת השוטרים הנוקמים. ובהם איומים עם נשק, ומעצרים בלתי חוקיים או ללא צו בית משפט לרבות שיבוש בהליכי דיני ראיות.[דרוש מקור]
בתי סוהר ואסירים

| --- | --- |
 :  ראו גם – שירות בתי הסוהר, ענישה בישראל
בתי הסוהר בישראל מתופעלים על ידי שירות בתי הסוהר והאסירים מוגדרים כחוסים.
לפי נתונים רשמיים רק כרבע מהאסירים המוחזקים בבתי הסוהר בישראל הם יהודים. 73 אחוז מהאסירים בסך הכל הם אסירים ביטחוניים לא יהודים ואסירים פליליים לא-יהודים מספר הקטינים מיהודי ביתא-ישראל הכלואים בכלא אופק הוא כ-20%–27% מתוך 135 אסירים קטינים ו-27 מתוך 65 אסירים יהודים בכלא זה.
ראו גם

מורשעים בדין בישראל
קטגוריה:פשעים
שיקום אסירים בישראל
פשיעה בחברה הערבית בישראל, הוועדה המיוחדת למיגור הפשיעה במגזר הערבי
הנקל

ערך זה עוסק בחברה גרמנית. אם התכוונתם למשמעות אחרת, ראו .
| --- | --- |


 נתונים כלליים
 בורסה:  הבורסה לניירות ערך בפרנקפורט (HEN)  הבורסה לניירות ערך בפרנקפורט (HEN3) 
 מייסדים:  פריץ הנקל 
 תקופת הפעילות:  26 בספטמבר 1876 – הווה (148 שנים) 
 חברות בנות:  הנקל ארצות הברית  Erste Deutsche Walfang-Gesellschaft  Henkel  Papier- und Pappe  הנקל אירלנד  הנקל הולנד  הנקל בלגיה  Henkel Central Eastern Europe GmbH 
 מיקום המטה:  דיסלדורף 
 ענפי תעשייה:  תעשייה כימית 
 מוצרים עיקריים:  כביסה 
 הכנסות:  19,250,000,000 אירו (נכון ל־2020) 
 עובדים:  52,600 (נכון ל־2020) 
  
 www.henkel.com
 
הנקל (גרמנית: Henkel AG & Company, KGaA) היא חברה בינלאומית גרמנית למוצרי צריכה ומוצרים כימיים מדיסלדורף, גרמניה.
הנקל מתמחה בפיתוח, שיווק ומכירה של מוצרי ניקיון (דטרגנטים), טואלטיקה, קוסמטיקה וטכנולוגיות לתעשייה ולתחום הבית והטיפוח האישי.
בשנת הכספים 2024 דיווחה הנקל על מכירות של כ-21.6 מיליארד אירו ורווח תפעולי של 2.831 מיליארד אירו. חברת הנקל מעסיקה כ-47,150 עובדים, כאשר יותר מ-80% עובדים מחוץ לגרמניה.
היסטוריה

החברה נוסדה ב-1876 באאכן בשם "Henkel & Cie" על ידי פריץ הנקל יחד עם שני שותפים נוספים. המוצר הראשון של החברה נקרא "Universalwaschmittel", דטרגנט אוניברסלי מבוסס סיליקט. ב-1878 עברה החברה לדיסלדורף. דיסלדורף הייתה שער לחבל הרוהר שהיה לאחד האזורים התעשייתיים החשובים של האימפריה הגרמנית מהמאה ה-19.
החברה פעילה הן במגזר הצרכני והן במגזר התעשייתי. היא הוקמה בשנת 1876, ובה שלוש יחידות עסקיות: כביסה ומוצרי ניקוי לבית, מוצרי טיפוח, וטכנולוגיות דבק. בין מוצריה הידועים של החברה דבק לוקטייט (Loctite), אבקת כביסה פרסיל (Persil), ומוצרי טיפוח Fa. החברה נסחרת בבורסה לניירות ערך בפרנקפורט כחלק ממדד DAX 30.
בשנת 2017 רשמה החברה מכירות בסכום של יותר מ־20 מיליארד אירו, ורווח תפעולי של 3.055 מיליארד אירו.
יותר מ־80% מסך 53,700 עובדיה עובדים מחוץ לגרמניה.